Human After All

Human After All (בעברית: אנושי אחרי הכל) הוא אלבום האולפן השלישי של צמד המוזיקה האלקטרונית הצרפתי דאפט פאנק, שיצא לאור לראשונה ב-14 במרץ 2005 בחברת התקליטים וירג'ין רקורדס. בניגוד לאלבום האולפן הקודם שלהם, Discovery, שנוצר בהשראת דיסקו וגראז' האוס והופק במשך שנתיים, Human After All היה מינימליסטי ומאולתר עם ערבוב של גיטרות כבדות וכלי נגינה אלקטרוניים, והופק תוך שישה שבועות בלבד.

Human After All זכה לביקורות מעורבות מהמבקרים, שלעגו לאופי המינימליסטי והחזרתי ולזמן ההפקה הקצר שלו. עם זאת, הסינגלים "Robot Rock" ו-"Technologic" התפרסמו במספר מדינות, בעוד שהסינגל על שמו קרוי האלבום, Human After All, התפרסמם בצרפת. דאפט פאנק שילבו את השירים בסיבוב ההופעות שלהם Alive 2007, שזכה לשבחים מהמבקרים. Human After All הגיע למקום הראשון במצעד אלבומי הדאנס/אלקטרוני של בילבורד, והיה מועמד לפרס גראמי לאלבום הדאנס/אלקטרוני הטוב ביותר ב-2006.

== הקלטה ==
בהודעה מוקדמת לעיתונות נאמר כי האלבום "שימר את הצליל המסחרי של דאפט פאנק, הפעם עם איכות ספונטנית וישירה".<ref></ref> על ההקלטה הקצרה וההפקה המינימליסטית של Human After All הוחלט מראש כקונטרה ל-Discovey, שהופק תוך שנתיים.<ref></ref> חבר הצמד דאפט פאנק, תומא בנגלטר אמר שהם "בהחלט הושפעו בזמנו מהרעיון לעשות את ההפך מאלבום האולפן הקודם שלהם".<ref name=":0"></ref> הוא השווה את האלבום החדש ל"אבן שאינה מלוטשת".<ref></ref>

Human After All הוקלט בעיקר עם שתי גיטרות, שתי מכונות תופים, vocoder והקלטה מרובת רצועות.<ref name=":1"></ref> הוא הופק תוך שישה שבועות<ref></ref> מספטמבר עד נובמבר 2004,<ref name=":4"></ref> כאשר ארבעה מאותם שבועות הושקעו במיקסינג.<ref></ref> רוב הצלילים והגוון של האלבום נוצרו על ידי שימוש בפדל וואה וואה סינתטי של DigiTech.<ref></ref> בנגלטר הצהיר כי האלבום היה "על התחושה הזו של פחד או פרנויה" ו"לא משהו שנועד לגרום לך להרגיש טוב". הוא אמר שגם זה וגם הסרט Daft Punk's Electroma משנת 2006 הם "מבטים מיוסרים, עצובים ומפחידים מאוד על טכנולוגיה, אבל יכולים להוציא מזה קצת יופי ורגש".<ref></ref> הוא הכיר במכניות של האלבום, אך חש שזה מבטא את "הריקוד בין האנושות לטכנולוגיה".<ref name=":1" />

בזמן יציאתו של Human After All, דאפט פאנק ראו בו כחביב עליהם מבין האלבומים שלהם, ותיארו אותו כ"אימפרוביזציה טהורה".<ref name=":0" /> חבר הצמד גי-מנואל דה הומם-קריסטו אמר שכל אלבום שהם יצרו היה "קשור לחיינו" וכי "הדברים הפנימיים והאישיים שעברו על תומא במהלך הפקת Human After All הפכו אותו קרוב יותר למקום שבו תומא היה באותו הזמן".<ref></ref>

== שחרור ופרסום ==
לקראת יציאתו של Human After All, הופצו תקליטורי קידום מכירות של האלבום. עותקים קמעונאיים בתקליטור יישמו גם הגנת Copy Control מפני שכפול לא מורשה. האלבום בכל זאת דלף לרשת מספר חודשים לפני יציאתו, אך מעריצים שהיו מבולבלים מהסגנון השונה שלו שיערו בתחילה כי מדובר בזיוף שנועד לסכל שיתוף קבצים מקוון.<ref></ref><ref></ref>

ב-2013 המגזין "ספין" כתב שההוצאה הרשמית של האלבום לא הייתה מתוכננת, שכן היא התרחשה לאחר תום "תנועת האלקטרוניקה הגדולה" של שנות ה-90, אבל לפני עלייתם של לייבלים עצמאיים לריקוד כמו DFA Records ואד באנגר.<ref></ref> דאפט פאנק לא העניקו ראיונות לקידום האלבום, מכיוון שהם הרגישו שזה יעמוד בניגוד לנושא האלבום שעוסק בתקשורת ככוח מדכא.<ref name=":2"></ref> ההצהרה הרשמית היחידה שדאפט פאנק הוציאו באותה תקופה הייתה: "אנו מאמינים ש-Human After All מדבר בעד עצמו". דה הומם-קריסטו אמר מאוחר יותר שהבחירה לשתוק הייתה הטעות הגדולה ביותר שהם עשו אי פעם.<ref name=":2" />

בנגלטר הדגיש כי הקידום היחיד שלהם לאלבום היה באמצעות הקליפים שלו. לשם כך, דאפט פאנק צילמו את הקליפים של "Robot Rock" ו-"Technologic", לאחר שצילמו בעבר את הקליפ לשיר שלהם "Fresh". טוני גרדנר הפיק את הקליפ של "The Prime Time of Your Life", אם כי בנגלטר חזה שהוא לא מעשי לשימוש פרסומי בשל התוכן הגרפי שלו. דאפט פאנק התכוונו ליצור קליפ גם לשיר "Human After All", אך הצילומים שערכו עבורו הורחבו כדי ליצור במקום זאת את הסרט Daft Punk's Electroma.<ref></ref> שירים מ-Human After All מופיעים גם באוסף Musique Vol. 1 1993–2005<ref></ref> ובאלבום החי Alive 2007.<ref></ref>

עטיפת האלבום של Human After All כוללת את הלוגו של דאפט פאנק המוצג על מסך טלוויזיה. כל סינגל מהאלבום כולל עטיפה עם תמונה אחרת על מסך דומה. בנגלטר ציטט את הרומן "1984" מאת ג'ורג' אורוול כהשראה לאלבום.<ref name=":2" />

== מכירות ==
האלבום עמד בראש מצעד אלבומי דאנס/ אלקטרוני המובילים של בילבורד והגיע לשיא במקום ה-98 במצעד הבילבורד 200. הוא הגיע למקום השלישי בצרפת<ref></ref> וקיבל תעודת זהב כפול מ-Syndicat National de l'Édition Phonographique (SNEP)חודש לאחר יציאתו.<ref></ref> הוא גם קיבל תעודת כסף מאיגוד תעשיית ההקלטות הבריטית (BPI) בבריטניה,<ref></ref> שם הגיע לשיא במקום ה-10.<ref></ref> נכון למאי 2013, האלבום מכר 127,000 עותקים בארצות הברית<ref></ref> ו-80,838 עותקים בבריטניה.<ref></ref> הסינגל הראשון מהאלבום, "Robot Rock", זכה לתשומת לב מתונה, והגיע למקום ה-32 בבריטניה ולמקום ה-15 במצעד שירי ה-Billboard Hot Dance Club, אך לא היה להיט גדול.<ref></ref> הסינגל השני, "Technologic", הגיע רק למקום ה-40 בבריטניה, אך הצליח בצורה ניכרת יותר בהשמעה<ref></ref> והוצג בפרסומת לאייפוד.<ref></ref> שיר הכותרת "Human After All" הגיע למקום ה-93 בצרפת.<ref></ref>

== ביקורות ==

ב-Metacritic, המקצה דירוג מנורמל מתוך 100 לביקורות של מבקרים מהמיינסטרים, Human After All קיבל ציון ממוצע של 57, המציין "ביקורות מעורבות או ממוצעות", בהתבסס על 28 ביקורות. בביקורת שלו למגזין "בלנדר", אמר סיימון ריינולדס כי המוזיקה המאושרת ו"פתוחת הלב" של Discovery הוחלפה ב"דאנס-רוק אירוני קשתי שמרגיש חסר תחושה - על גבול האוטיסטי". Q הרגיש שחסר לו את ה"כיף" של העבודה הקודמת של דאפט פאנק. בארי וולטרס מהרולינג סטון אמר כי הצמד בדרך כלל "חוזר על הריפים שלו ולא מרחיב אותו", ושהם "מגזימים את הנטיות הרובוטיות של הלהקה שלהם כאן, הרבה לרעת הגרובים שלה". דוריאן לינסקי מ"הגרדיאן" כינה את האלבום "אוסף חסר שמחה של רעיונות ממוצעים שנמתחו דקים נואשות". רוברט כריסטגאו מ-The Village Voice דירג את האלבום כ-"dud"<ref></ref> וציין "תקליט גרוע שפרטיו כמעט ולא ראויים למחשבה נוספת".<ref></ref>

בביקורת חיובית, מתיו ויינר ממגזין "Stylus" הצהיר, "זה אותו סיפור, רצועה אחר רצועה, בטעות בכוונה חילופין לווריאציה, התעצמות להתפתחות ודינמיקה. במילים אחרות, דוגמה נוצצת של שירי פופ במאה ה-21". מגזין מוג'ו אמר כי הוא "מסיר את הסלסול הראוותני ביותר כדי ליצור צליל חריף יותר". Human After All היה מועמד לפרס הגראמי לשנת 2006 לאלבום האלקטרוני/דאנס הטוב ביותר, אך הפסיד לאלבום Push the Button של The Chemical Brothers.<ref></ref>

== המשכיות ==
סיבוב ההופעות של Alive 2007, שהציג שירים מ-Human After All, גרם לרבים להעריך מחדש את האלבום. פדרו וינטר, המנהל של דאפט פאנק באותה תקופה, הצהיר, "כשהוצאנו את Human After All, קיבלנו הרבה פידבקים רעים, כמו, 'זה כל כך חוזר על עצמו. אין שום דבר חדש. דאפט פאנק פעם היו טובים'. ואז הם חזרו עם מופע האור, וכולם סגרו את הפה... אנשים אפילו התנצלו, למשל, 'איך יכולנו להעריך את דאפט פאנק לא נכון?' ההופעה החיה שינתה הכל. גם אם אני חלק ממנה, אני אוהב להתרחק ולהתפעל ממנה. אני, בכיתי". בנגלטר אמר כי האלבום "היה המוזיקה שרצינו לעשות בזמן שבו אנחנו עשה את זה. תמיד הרגשנו מאוד שיש קשר הגיוני בין שלושת האלבומים שלנו, וזה נהדר לראות שאנשים מבינים את זה כשהם מאזינים עכשיו להופעה החיה".

== רשימת רצועות ==

"Robot Rock" מכיל דגימת קול של "Release the Beast" שבוצע על ידי Breakwater.<ref name=":4" />

== השתתפות ==
* דאפט פאנק - שירה, גיטרות, מכונות תופים, סינתיסייזרים, פסנתר, גיטרה בס, ווקודר, תכנות, הפקה.
* סדריק הרבט – תיאום הפקה
* גילדס לואק – תיאום הפקה
* נילש פאטל – מאסטרינג

== אלבום רמיקס ==

Human After All: Remixes הוא אלבום המורכב מרמיקסים שונים של שירים מתוך האלבום "Human After All" של מוזיקאים כמו Soulwax ו-Justice. האלבום יצא במקור ב-29 במרץ 2006 ביפן בלבד.<ref></ref> ב-17 ביוני 2014 יצאה הוצאה מחודשת של האלבום, וגם היא הייתה בלעדית ליפן.<ref name=":3"></ref> המהדורה החדשה כללה ארבע רצועות בונוס נוספות. ב-9 באוגוסט 2014, גרסה זו של האלבום שוחררה לראשונה ברחבי העולם,<ref></ref> והכילה רמיקס נוסף של "Technologic" של Le Knight Club.<ref name=":3" />

=== רשימת רצועות ===

== מצעדים ==
=== מצעדים שבועיים ===

=== מצעדי סוף שנה ===

== קישורים חיצוניים ==

==הערות שוליים==

קטגוריה:אלבומי 2005
קטגוריה:אלבומי רמיקס מ-2006
קטגוריה:אלבומי דאפט פאנק
קטגוריה:אלבומים באנגלית
קטגוריה:אלבומי רמיקס באנגלית
קטגוריה:אלבומי חברת וירג'ין רקורדס